Uudisleht, 1932  /…/ Muidu elatakse Haapsalus vaikselt. Ainult linnavalitsuse ja maavalitsuse vahel ei valitse rahu. Neil on ikka midagi omavahel õiendada või mõni kana kitkuda. Aga mingisugune lepitav käsi on seadnud asjad nii, et Alveri elumaja ja maavalitsus asuvad võrdlemisi lähestikku. Ja igal  esimesel võimalusel kaob Alveri kukk õuest, et kiirustada otse maavalitsuse akna alla, kus esineb vägeva kontserdiga. Küll hoitakse teda kinni ja tehakse igasuguseid takistusi, aga see ei aita midagi. Linnapürjelid aga naeravad: Alveri kukk peab maa ja linna vahel kontakti. Muidugi pole kukel aimugi niisugustest poliitilistest keerdkäikudest ja põhjus on hoopis "inimlikum": seal asub suur kanakari.